ΓΡΑΠΤΗ ΕΡΩΤΗΣΗ E-1986/01

υποβολή: Erik Meijer (GUE/NGL) προς την Επιτροπή

(6 Ιουλίου 2001)

Θέμα: Η φυγή σπουδαστών σε γειτονικές χώρες και η διαρροή εγκεφάλων από απόφοιτους ως συνέπεια της έλλειψης μαιών στην Ολλανδία

1. Γνωρίζει η Επιτροπή ότι στην Ολλανδία ένα μεγάλο μέρος των γεννήσεων λαμβάνει χώρα κατ' οίκον, όπου είναι αναγκαία η βοήθεια μιας μαίας (που παλαιότερα ονομαζόταν και μαμή)·

2. Γνωρίζει συγχρόνως η Επιτροπή ότι, λαμβάνοντας ως δεδομένο ότι μια μαία δεν μπορεί να συμπαρασταθεί σε περισσότερες από 120 γεννήσεις το χρόνο και ότι παρατηρείται ήδη μεγάλη έλλειψη μαιών σύμφωνα με τον τρέχοντα ετήσιο αριθμό γεννήσεων στην Ολλανδία θα έπρεπε ναπάρχουν διαθέσιμες περισσότερες από 240 νέες απόφοιτες μαίες προκειμένου να αποφεύγονται τυχόν ατυχήματα στις γεννήσεις κατ' οίκον·

3. Πως κρίνει η Επιτροπή το γεγονός ότι από τα σχετικά ολλανδικά εκπαιδευτικά προγράμματα, εδώ και πολύ καιρό, αποκλείονται τα 2/3 τωνποψηφίων για τον κλάδο αυτό ως αποτέλεσμα των εξοικονομήσεων στα προγράμματα αυτά και των εσφαλμένων προγνώσεων σε ό,τι αφορά την εξέλιξη του πληθυσμού, με αποτέλεσμα ο αριθμός των εκπαιδευομένων στον κλάδο αυτό ναστερεί των εμφανιζομένων αναγκών·

4. Πως κρίνει η Επιτροπή το γεγονός ότι εδώ και μια δεκαετία το ήμισυ των σπουδαστών του εκπαιδευτικού κλάδου μαιευτική στην βελγική πόλη Turnhout προέρχεται από την Ολλανδία και ότι στην Ολλανδία κάθε χρόνο αφικνούνται 50 νέες μαίες (ή και μαιευτήρες) οι οποίες έχουν σπουδάσει στο Βέλγιο, ενώ την ίδια στιγμή παρατηρείται ότι μαιευτήρες και μαίες από το εξωτερικό έρχονται στην Ολλανδία για να επιλύσουν το πρόβλημα τωνφισταμένων ελλείψεων·

5. Κατά την άποψη της Επιτροπής, τι πρέπει να γίνει ώστε να αποφευχθεί η Ολλανδία να καταλαμβάνει αφενός ένα μεγάλο μέρος των εκπαιδευτικών θέσεων του εν λόγω κλάδου σε γειτονικές χώρες και να δέχεται αφετέρου επίσης ένα μεγάλο αριθμό απόφοιτων μαιευτήρων ή μαιών από άλλα κράτη μέλη·

Πηγή: Ολλανδικό κανάλι 3, 17.6.2001, πρόγραμμα Zeven Dagen

Απάντηση της κ. Reding εξ ονόματος της Επιτροπής

(11 Σεπτεμβρίου 2001)

1.-2. Απάντηση στα σημεία 1 και 2: Η Επιτροπή σημειώνει με ενδιαφέρον τις πληροφορίες που αφορούν τον αριθμό των μαιευτικών βοηθών και την επαγγελματική τους κατάσταση στις Κάτω Χώρες.

3. Η Επιτροπή τονίζει ότι, σύμφωνα με τα άρθρα 149 και 150 (πρώην άρθρα 126 και 127) της Συνθήκης ΕΚ, η Κοινότητα οφείλει να σέβεται πλήρως τις ευθύνες και τις αρμοδιότητες των κρατών μελών όσον αφορά την οργάνωση της σχολικής και επαγγελματικής κατάρτισης.

4.-5. Η Επιτροπήποστηρίζει πλήρως τη διασυνοριακή κινητικότητα και κατάρτιση των φοιτητών και ασκουμένων σύμφωνα με τα άρθρα 149 και 150 της Συνθήκης ΕΚ.

Εξ άλλου, ένας από τους στόχους της Συνθήκης ΕΚ είναι να διευκολύνει την ελεύθερη κυκλοφορία των επαγγελματιών εντός της Κοινότητας. Κατά συνέπεια, η Επιτροπή δεν μπορεί παρά ναποστηρίζει το δικαίωμα των επαγγελματιών με πλήρη επαγγελματικά προσόντα σε ένα κράτος μέλος να συνεχίσουν την επαγγελματική τους σταδιοδρομία σε άλλο κράτος μέλος. Εκτός αυτού, οι συνθήκες κατάρτισης των μαιώνπόκεινται σε συντονισμό εντός της Κοινότητας (οδηγίες 80/154/ΕΟΚ και 80/155/ΕΟΚ(1)). Επομένως, αναγνωρίζονται αυτομάτως τα διπλώματα των μαιών τα οποία πληρούν τις προϋποθέσεις των προαναφερόμενων οδηγιών.

(1) ΕΕ L 33 της 11.2.1980.